Petar Rajič

Petar Antun Rajič (* 12. jún 1959, Toronto, Kanada) je kanadsky rímskokatolícky kňaz, arcibiskup. Dňa 11. marca 2024 bol vymenovaný za apoštolského nuncia v Taliansku a San Maríne.

 Mladosť a štúdium 
Narodil sa 12. júna 1959 v meste Toronto rodičom Liberanovi a Dominike Rajičovým, chorvátskym imigrantom z Bosny a Hercegoviny. Bol prvý z troch detí. Základné a stredoškolské vzdelanie získal na katolíckych školách vo svojom rodnom meste. Potom študoval na miestnej univerzite urbanizmus, ktorú ukončil v roku 1982.

Po škole nemohol nájsť dobre platenú prácu na Torontských úradoch pre urbanizmus, a tak zanechal kariéru, ktorá pred ním čakala a rozhodol sa zasvätiť svoj život Bohu.

Preto sa obrátil na vtedajšieho biskupa Mostar-Duvno, Pavaa Žanića, aby ho prijal ako kandidáta na kňaza v rodnom kraji jeho rodičov. Biskup ho privítal a ponúkol mu študovať filozofiu a teológiu v Ríme. Chcel však spoznať cirkev v Chorvátsku a zároveň zlepšiť svoje znalosti chorvátskeho jazyka. Rozhodol sa študovať vo Vrhbosňanskom seminári v Sarajeve.

Po dokončení škôl bol 30. novembra 1986 vysvätený arcibiskupom Markom Jozinovićom na diakona a 29. júna 1987 bol biskupom Pavaom Žanićom vysvätený za kňaza.

Ako mladý kňaz pôsobil najprv krátko v chorvátskej farnosti v Toronte, a potom ho biskup Žanić poslal na ďalšie štúdiá do Ríma. Na Pápežskej lateránskej univerzite študoval kanonické právo. Potom bol prijatý na Pápežskú cirkevnú akadémiu. Štúdium kanonického práva zakončil obhajobou dizertačnej práce a získal doktorandský titul.

 Diplomatická kariéra 
Dňa 1. júla 1993 vstúpil do diplomatických služieb Svätej stolice. Hovorí plynule anglicky, chorvátsky, francúzsky, taliansky a portugalsky.

Potom bol presunutý do Vatikánu, kde pracoval v Štátnom sekretariáte v Sekcii pre všeobecné záležitosti. Od júla 2001 do decembra 2009, bol členom Rady Vatikánskeho televízneho centra (Centro Televisivo Vaticano, CTV).

V júni 2003 bol členom oficiálneho sprievodu pápeža Jána Pavla II., na pastoračnej návšteve Chorvátska.

Dňa 1. júla 1994 mu bol udelený titul kaplán jeho svätosti a 9. septembra 2003 titul prelát jeho svätosti.

 Arcibiskup a apoštolský nuncius 
Dňa 2. decembra 2009 ho pápež Benedikt XVI. vymenoval za titulárneho arcibiskupa Sarsentera a apoštolského nuncia v Kuvajte, Bahrajne a Katare spolu s apoštolským delegátom na Arabskom polostrove.

Biskupské svätenie prijal 23. januára 2010 z rúk kardinála Tarcisia Bertoneho a spolusvätiteľmi boli kardinál Vinko Puljić a biskup Ratko Perić.

Dňa 27. marca 2010 bol vymenovaný za nuncia v Jemene a Spojených arabských emirátoch.

Pápež František ho 15. júna 2015 vymenoval za apoštolského nuncia v Angole.

Pápež František ho dňa 15. júna 2019 vymenoval za apoštolského nuncia v Litve a 6. augusta 2019 nunciom Estónska a Lotyšska.

11. marca 2024 bol vymenovaný za apoštolského nuncia v Taliansku a San Maríne.

 Referencie 

 Iné projekty 

 Zdroj 

Kategória:Kanadskí rímskokatolícki biskupi
Kategória:Rímskokatolícki arcibiskupi
Kategória:Kanadskí rímskokatolícki kňazi
Kategória:Apoštolskí nunciovia v Bahrajne
Kategória:Apoštolskí nunciovia v Kuvajte
Kategória:Apoštolskí nunciovia v Katare
Kategória:Apoštolskí nunciovia v Jemene
Kategória:Apoštolskí nunciovia v Spojených arabských emirátoch
Kategória:Apoštolskí nunciovia v Angole
Kategória:Apoštolskí nunciovia na Svätom Tomášovi a Princovom ostrove
Kategória:Apoštolskí nunciovia v Litve
Kategória:Apoštolskí nunciovia v Lotyšsku
Kategória:Apoštolskí nunciovia v Estónsku
Kategória:Apoštolskí nunciovia v Taliansku
Kategória:Apoštolskí nunciovia v San Maríne
Kategória:Absolventi University of Toronto
Kategória:Absolventi Pápežskej lateránskej univerzity
Kategória:Kanadské osobnosti chorvátskeho pôvodu
Kategória:Osobnosti z Toronta